กระทู้ถามที่ ๑๐๕๕ ร.

สภาผู้แทนราษฎร

๘ มกราคม ๒๕๖๘

เรื่อง ขอให้แก้ไขปัญหาการลักลอบนำเข้าสัตว์น้ำจนทำให้ราคาสัตว์น้ำและสินค้าอาหารทะเลราคาตกต่ำ
กราบเรียน ประธานสภาผู้แทนราษฎร

ข้าพเจ้าของตั้งกระทู้ถาม ตามรัฐมนตรีว่าการกระทรวงพาณิชย์ ดังต่อไปนี้
จากการลงพื้นที่รับฟังข้อร้องเรียนของประชาชนที่ตำบลช้างข้าม อำเภอนายายอาม จังหวัดจันทบุรี
ได้รับข้อร้องเรียนจากชาวประมงว่า ปัจจุบันมีการลักลอบนำเข้าสัตว์น้ำและอาหารทะเลจากประเทศ
เพื่อนบ้าน อาทิ ประเทศมาเลเซีย ประเทศกัมพูชา และประเทศเมียนมา เข้ามาทุ่มตลาดภายในประเทศ
ทำให้ราคาสัตว์น้ำและราคาอาหารทะเลจากชาวประมงจังหวัดจันทบุรีตกต่ำ ส่งผลกระทบต่อรายได้และ
การประกอบอาชีพของชาวประมงจังหวัดจันทบุรีเป็นอย่างมาก จึงขอเรียนถามว่า

๑. กระทรวงพาณิชย์มีมาตรการแก้ไขปัญหาการลักลอบนำเข้าสัตว์น้ำและอาหารทะเลจาก
ประเทศเพื่อนบ้านที่เป็นรูปธรรมและมีการเข้มงวดการแก้ไขปัญหาดังกล่าวหรือไม่ อย่างไร และจะเริ่ม
ดำเนินการได้เมื่อใด ขอทราบรายละเอียด

๒. กระทรวงพาณิชย์มีแนวทางในการชดเชยและเยียวยาให้กับชาวประมงจังหวัดจันทบุรี
ที่ได้รับผลกระทบทจากการลักลอบนำเข้าสัตว์น้ำและอาหารทะเลจากประเทศเพื่อนบ้านที่เข้ามาทุ่มตลาด
ในประเทศที่เป็นรูปธรรมอย่างไร และจะเริ่มดำเนินการได้เมื่อใด ขอทราบรายละเอียด

ขอให้ตอบในราชกิจจานุเบกษา

คำตอบกระทู้ถามที่ ๑๐๕๕ ร.

ของ นายวิโรจน์ ลักขณาอดิศร สมาชิกสภาผู้แทนราษฎร พรรคประชาชน แบบบัญชีรายชื่อ เรื่อง ขอให้แก้ไขปัญหาการลักลอบนำเข้าสัตว์น้ำจนทำให้ราคาสัตว์น้ำและสินค้าอาหารทะเลราคาตกต่ำ

ข้าพเจ้า นายพิชัย นริพะพันธุ์ รัฐมนตรีว่าการกระทรวงพาณิชย์ ขอชี้แจงตอบกระทู้ถามเรื่อง ขอให้แก้ไขปัญหาการลักลอบนำเข้าสัตว์น้ำจนทำให้ราคาสัตว์น้ำและสินค้าอาหารทะเลราคาตกต่ำของท่านสมาชิกผู้มีเกียรติ ดังนี้

คำถามข้อที่ ๑ กระทรวงพาณิชย์มีมาตรการแก้ไขปัญหาการลักลอบนำเข้าสัตว์น้ำและอาหารทะเลจากประเทศเพื่อนบ้านกับกรมประมง กระทรวงเกษตรและสหกรณ์อย่างต่อเนื่อง โดยปัจจุบัน มีการจัดตั้งศูนย์ปฏิบัติการต่อต้านการนำเข้า - ส่งออกสินค้าประมงผิดกฎหมาย เพื่อแก้ไขปัญหาการนำเข้า - ส่งออกสินค้าประมงผิดกฎหมาย และดำเนินคดีกับผู้กระทำความผิดที่อาจจะส่งผลกระทบต่อความมั่นคงและเกษตรกรภายในประเทศ นอกจากนี้ การตรวจสอบการลักลอบนำเข้าสินค้าสัตว์น้ำและอาหารทะเลทางด่านชายแดน กรมประมงมีการจัดตั้งชุดเฉพาะกิจดำเนินงานร่วมกับชุดปฏิบัติการพญานครราชของกระทรวงเกษตรและสหกรณ์ รวมถึงมีการประสานงานความร่วมมือในการปฏิบัติการกับหน่วยงานภาครัฐที่เกี่ยวข้อง เพื่อป้องกันการลักลอบการนำเข้าสินค้าสัตว์น้ำและอาหารทะเลผิดกฎหมายตามด่านชายแดน

คำถามข้อที่ ๒ กระทรวงพาณิชย์มีแนวทางในการชดเชยและเยียวยาให้กับชาวประมงจังหวัดจันทบุรี ที่ได้รับผลกระทบจากการลักลอบนำเข้าสัตว์น้ำและอาหารทะเลจากประเทศเพื่อนบ้านที่เข้ามาทุ่มตลาดในประเทศที่เป็นรูปธรรมอย่างไร และจะเริ่มดำเนินการได้เมื่อใด ขอทราบรายละเอียด

คำตอบ

๒.๑ กระทรวงพาณิชย์ โดยกรมการค้าต่างประเทศมีมาตรการเยียวยาทางการค้ากรณีการทุ่มตลาดสินค้าจากต่างประเทศ (Anti-Dumping : AD) เพื่อดูแลคุ้มครองผู้ผลิตในประเทศที่ได้รับผลกระทบจากการนำเข้าสินค้าสัตว์น้ำและอาหารทะเลจากต่างประเทศโดยตรง เช่น การใช้มารฐาน AD ซึ่งจะต้องรวมกันยืนคำขอต่อกรมการค้าต่างประเทศ และแสดงข้อมูลเกี่ยวกับการทำลายตลาดของสินค้านำเข้าจากต่างประเทศ และข้อมูลความเสียหายของอุตสาหกรรมภายในประเทศไทยตามเกณฑ์ที่กฎหมายกำหนด เช่น การใช้งาน/ขาดทุน ส่วนแบ่งตลาด และสินค้าคงคลัง เป็นต้น ทั้งนี้ หากมีการโต้วสวนแล้วพบว่า ผู้ผลิต/ผู้ส่งออกจากต่างประเทศไม่มีการทำลายตลาด ก็จะเรียกว่าเป็นไปตามกฎของการนำเข้ายางภาพ

ตามอัตราส่วนเหลื่อมการทุ่มตลาดที่เกิดขึ้นจริง ทั้งนี้ เมื่อวันที่ ๔ เมษายน ๒๕๖๓ กรมการค้าต่างประเทศ ได้เคยจัดประชุมร่วมกับนายกสมาคมผู้เพาะเลี้ยงปลาทะเลไทย และผู้แทนสมาคมฯ โดยได้ทำความเข้าใจร่วมกันเกี่ยวกับรายละเอียดและขั้นตอนการขอใช้มาตรการ AD ตาม พ.ร.บ. การตอบโต้การทุ่มตลาดฯ และให้คำแนะนำเกี่ยวกับการจัดทำข้อมูลสำหรับใช้ในการยืนคำขอฯ และกระบวนการไต่สวน AD พร้อมได้มอบหมายเจ้าหน้าที่ของกรมฯ เป็นผู้ประสานงานและให้คำปรึกษา กับผู้แทนสมาคมฯ เพื่ออำนวยความสะดวกในการให้คำปรึกษา และจัดเตรียมข้อมูลในการยื่นคำขอฯ

๒.๒ กระทรวงพาณิชย์ โดยกรมการค้าภายในมีมาตรการในการเยียวยาผู้ได้รับผลกระทบโดยเสริมสร้างประสิทธิภาพทางการค้า สำหรับสินค้าสัตว์น้ำและอาหารทะเล ซึ่งได้กำหนดมาตรการบริหารจัดการ อาทิ การบูรณาการแก้ไขปัญหาราคาสัตว์น้ำตกต่ำระหว่างหน่วยงานภาครัฐและเอกชน ที่เกี่ยวข้อง รวมทั้งการช่วยเหลือเกษตรกรผู้เพาะเลี้ยงสัตว์น้ำ โดยการเชื่อมโยงผลผลิตระบายน้ำออกนอกแหล่งผลิตในช่วงที่ผลผลิตออกสู่ตลาดจำนวนมาก ซึ่งได้มีการช่วยเหลือเกษตรกรผู้เลี้ยงกุ้งแล้ว ในปี ๒๕๖๔ และปี ๒๕๖๖ - ๒๕๖๘ และเกษตรกรผู้เพาะเลี้ยงปลากะพัง ปี ๒๕๖๓ - ๒๕๖๔ และปี ๒๕๖๖ - ๒๕๖๗ตลอดจนการลดต้นทุนการผลิตโดยการเชื่อมโยงอาหารสัตว์และเวชภัณฑ์ระหว่างผู้ผลิตกับกลุ่มเกษตรกรโดยตรง และการส่งเสริมการบริโภคสินค้าประมงและผลิตภัณฑ์ภายในประเทศ โดยในปีงบประมาณ พ.ศ. ๒๕๖๘ กระทรวงพาณิชย์ จะดำเนินการเชื่อมโยงและเชิญชวนกลุ่มเกษตรกร เพื่อเข้าร่วมกิจกรรมจำหน่ายสินค้าประมงและผลิตภัณฑ์ และกิจกรรมรณรงค์การบริโภคสินค้าประมงและผลิตภัณฑ์ในประเทศ ภายใต้โครงการพัฒนาและส่งเสริมศักยภาพการทำงานแข่งขันสินค้าประมง เพื่อเพิ่มช่องทางการจำหน่ายและเชื่อมโยงการจำหน่ายสินค้าประมงและผลิตภัณฑ์จากเกษตรกร จำหน่ายให้แก่ผู้บริโภคโดยตรง